Poésies de Marie de France (Roquefort)/Fable CIII
# Poésies de Marie de France (Roquefort)/Fable CIII

### FABLE CIII.

Une fame se séoit jà, Devant sun wis si esgarda Cument sa Géline grateit, E cum sa viande pourchaçeit. Moult se traveillet tute jur ; A li parla par grant amur. Bele, fet-el, lessez ester Ke tu ne voelles plus gratter ; Cascun jur te dunrai frument Plaingne une granche à talent.10 La Géline li respundi Ke dis tu ? Va, qu’ai-je oï ? Cuides-tu que j’aim miex tun blé

Ke çou que j’ai tuz-jurs usé ? Nanil, nanil, fet la Géline, Se devant mei esteit la mine Tuz-jurs plaine, jà ne leroie Ne por ce ne me targeroie, Que ne quesisse tuz-jurs plus, Selunc ma nature et mun us.20

Par essemple vus veult mustrer Que plusurs genz puéent truver Manière en ce qu’i unt mestier Mès il ne puéent pas changier, La nature et leur usage, Touz-jurs avive en leur curage.

* ↑ Huis porte, entrée, ostium d’où le mot Huissier.
* ↑ Cherchoit sa nourriture.
* ↑ A votre volonté.
* ↑ Sorte de mesure de capacité pour les grains et pour les liquides.
* ↑ Ele l’apela par amor.
